న్యూఢిల్లీ: అన్నాడీఎంకే 'రెండాకులు' గుర్తు శశికళ వర్గానికి దక్కుతుందా? పన్నీర్ సెల్వం వర్గీయులు దక్కించుకుంటారా? దీనిపై ఎన్నికల సంఘం బుధవారం నిర్ణయం ప్రకటించనుంది. దీంతో అన్నాడీఎంకే రెండు వర్గాల్లోనూ ఉత్కంఠ నెలకొంది.  ఆర్కే నగర్ ఉపఎన్నికకు నామినేషన్ వేసేందుకు ఈనెల 23వ తేదీతో గడువు ముగియనుంది. దీనికి ముందే పార్టీ గుర్తు కేటాయింపుపై ఈసీ అటోఇటో తేల్చాల్సి ఉంది. పార్టీ గుర్తు తమదేనని అన్నాడీఎంకేలోని పన్నీర్ సెల్వం వర్గం ఇటీవల ఈసీకి ఫిర్యాదు చేసింది. ఆ వెనువెంటనే శశికళ వర్గీయులు తంబిదురై ఆధ్వర్యంలో ఈసీని కలిసి పార్టీ నుంచి డిస్మిస్ అయిన వారి వాదన చెల్లదని, తమదే అసలైన పార్టీ అయినందున గుర్తింపు తమకే కేటాయించాలని కోరింది. దీంతో ఇరు వర్గాల వారిని సపోర్టింగ్ డాక్యుమెంట్లు సమర్పించాలని ఈసీ ఆదేశించింది. ఈ నేపథ్యంలో ఇరువర్గాల వాదనలు విన్న తర్వాత బుధవారంనాడే ఈసీ తన నిర్ణయాన్ని ప్రకటించనుంది. కాగా, మధ్యేమార్గంగా ఏ వర్గానికీ రెండాకులు గుర్తు ఇవ్వకుండా, తాత్కాలికంగా గుర్తును స్తంభింపజేసే అవకాశాలు ఉన్నాయన్న బలమైన వాదనలు కూడా వినిపిస్తున్నాయి. 1989లో జయలలిత, జానకి వర్గాల మధ్య పోరు తలెత్తినప్పుడు అన్నాడీఎంకే పార్టీ గుర్తును ఈసీ స్తంభింపజేసింది. అదే పరిస్థితి ఈసారి కూడా పునరావృతమవుతుందా లేదా అనేది మరి కొద్ది గంటల్లో తేలనుంది.
newdhilly: annadienke 'rendaakulu' gurtu sasikala vargaaniki dakkutunda? pannir selvam vargeeyulu dakkinchukuntara? deenipai ennikala sangham budhavaaram nirnayam prakatinchanundi. deentho annadienke rendu vargaalloonuu utkanta nelakondi.  aarke nagar upaennikaku namination vesenduku eenela 23va teedeetho gaduvu mugiyanundi. deeniki munde party gurtu ketayimpupai eesee atoito telchalsi undi. party gurtu tamadenani annadienkeloni pannir selvam vargam iteevala eeseeki firyaadu chesindi. aa venuventane sasikala vargeeyulu tambidurai aadhvaryamlo eeseeni kalisi party nunchi dismis ayina vaari vaadana chelladani, tamade asalaina party ayinanduna gurtimpu tamake ketaayinchaalani korindi. deentho iru vargala vaarini suporting daakyumentlu samarpinchaalani eesee aadesinchindi. ee nepathyamlo iruvargaala vaadanalu vinna tarvaata budhavaramnade eesee tana nirnayaanni prakatinchanundi. kaga, madhyemaargamgaa e vargaanikee rendaakulu gurtu ivvakunda, taatkaalikamgaa gurtunu stambhimpajese avakaasaalu unnaayanna balamaina vaadanalu kuudaa vinipistunnaayi. 1989loo jayalalita, jaanaki vargala madhya poru talettinappudu annadienke party gurtunu eesee stambhimpajesindi. adhe paristhiti eesaari kuudaa punaraavrutamavutundaa leda anedi mari koddi gantallo telanundi.